**ПРОТОКОЛ №2**

На **20.02.2018г**., в изпълнение на Заповед №18РОП74-4/01.02.2018г. инж. Димитър Кацарски, зам.-кмет „Общинска собственост, устройство на територията, строителство и инвестиции“ в община Пловдив, възложител, съгласно Заповед №16ОА1356/07.06.2016 г. на Кмета на Община Пловдив, във връзка с Решение №18РОП4/24.01.2018г., от 10.00 часа, в зала № 36, находяща в град Пловдив, пл. “Стефан Стамболов“ № 1, ет. 2, се събра комисия за провеждане на процедура „договаряне без предварително обявление“ за възлагане на обществена поръчка с предмет: ***„Избор на изпълнител за транспортирането на вода, по съществуващи хидротехнически съоръжения, представляващи „Водохващане на река Първенецка в землището на гр.Пловдив – Запад и „Водохващане на р. Въча след ВЕЦ „Кричим, необходима за пълнене на Гребен канал – гр.Пловдив, съставляващ УПИ III – Гребен Олимпийски канал за 2018г.“***

**Комисията се събра в следния състав:**

*ПРЕДСЕДАТЕЛ:*

*Тодор Анчев-главен юрисконсулт в дирекция „Обществени поръчки”, Община Пловдив.*

*Членове:*

*Красимир Димов-главен юрисконсулт в общинско предприятие „Жилфонд“;*

*Лиляна Шопова-юрисконсулт в дирекция „Обществени поръчки”, Община Пловдив;*

1. На заседанието присъстваха всички титулярни членове на комисията.

На свое предходно заседание комисията установи несъответствие или липса на информация в предложенията – във връзка с изискванията към личното състояние и критериите за подбор на поканения за участие в процедурата участник - **„НАПОИТЕЛНИ СИСТЕМИ“ ЕАД** и в съответствие с разпоредбата на чл. 54, ал. 7, ал.8 и ал. 9 от ППЗОП, комисията състави протокол (Протокол 1), в който са подробно описани констатациите, определен е срок за представяне на допълнителни документи и протоколът е публикуван в „Профил на купувача“ на дата 09.02.2018 г., на която дата е изпратен и на участника в процедурата. В определеният от комисията срок от 5 (пет) работни дни от получаването на протокола участника, за когото има констатирани несъответствия, е представил допълнителни документи.

В съответствие с разпоредбата на чл. 54, ал. 12 от ППЗОП комисията пристъпи към разглеждане на допълнително представените документи. Бяха направени следните констатации:

1. В предложението на участника **„НАПОИТЕЛНИ СИСТЕМИ“ ЕАД** бяха установени несъответствия с изискванията на възложителя, подробно описани в Протокол 1, получен от участника на 09.02.2018 г. В законоустановения срок, с вх. № 18РОП4-5/16.02.2018 г. участникът е представил:
	1. Единен европейски документ за обществени поръчки (ЕЕДОП) – 1 брой, в оригинал, в който се съдържат всички изискуеми от възложителя данни, които показва съответствието на участника с предварително обявените условия и критерии за подбор. Комисията разгледа допълнително представените документи и установи че са представени всички изискуеми от възложителя документи, същите съответстват на изискванията за форма и съдържание и показват съответствието на предложението на участника с изискванията към личното състояние и критериите за подбор, поставени от възложителя в документацията за участие.

С оглед на всичко изложено в т. І от настоящия протокол и Протокол №1 и в съответствие с чл. 67, ал. 6 от ППЗОП, комисията реши да изготви доклад, в който да отрази оценяването и класирането на участниците и който да предостави на възложителя, заедно с цялата документация на обществената поръчка.

Протоколът е технически изготвен на 20.02.2018 г.

**Комисия:**

Тодор Анчев- (П)

Красимир Димов-(П)

Лиляна Шопова- (П)